**A** **Magyar Néprajzi Társaság közleménye:**

**Megjelent a Tradíció Magazin, a** **Magyar Néprajzi Társaság Önkéntes Gyűjtő Szakosztályának első** **néprajzi tárgyú tudományos ismeretterjesztő folyóirata**

A Kárpát-medence amatőr néprajzi gyűjtőinek munkáját a Magyar Néprajzi Társaság Gyűjtő Szakosztálya szervezi. Évenkénti Tradíció Pályázatukon szakmai értékelésük nyomán több mint félszáz néprajzi tárgyú dolgozat jut a Néprajzi Múzeum Etnológiai Archívumába. Most a néprajzi szakmában egyedülálló, népszerű-tudományos kiadványsorozatot indítanak az önkéntes gyűjtők felkészítésére és a néprajz iránt érdeklődők tájékoztatására. A Tradíció Magazin első számában szakmai szerzők ismertetik a laikusokkal a gyűjtés lehetőségét, irányát és módszereit, megalapozva egyben az Önkéntes Gyűjtő Szakosztály hamarosan beinduló belső továbbképzését. A magazin második száma bemutat néhány, témánként jellemző, jól kidolgozott pályaművet a Tradíció Pályázatra eddig benyújtott néprajzi gyűjtések legjavából. Az olvasmányos és gazdagon illusztrált néprajzi ismeretterjesztő kiadványsorozat közérthetően hozza közel a néprajzi munkát a magángyűjtőkhöz, hely-, hon- és népismereti önkéntesekhez, a falu- és tájház fenntartó, népművelő, közművelődésért fáradozó, pedagógus, kézműves, hagyományápoló és értékőrző érdeklődőkhöz.

A Magyar Művészeti Akadémia által támogatott Tradíció Magazin a Néprajzi Társaság irodájában vásárolható meg. Érdeklődni lehet: neprajzitarsasag@gmail.com vagy gyujtoszakosztaly@gmail.com